**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 15.03.2025, ora 08.00 – 16.03.2025, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 16.03.2025, ora 07.00**

**RÂURI**

**Debitele au fost în creștere** datorită efectului combinat al precipitațiilor căzute în interval, cedării apei din stratul de zăpadă și propagării pe râurile din bazinele hidrografice: Vişeu, Iza, Tur, Someş, Crasna, Barcău, Crişuri, Mureș, Bega, Timiş, Bârzava, Caraş, Nera, Cerna, bazinele superioare ale Jiului, Sucevei, Moldovei, Bistriței, Trotușului, bazinul superior și mijlociu al Oltului și pe cursul superior al Prutului.

Pe râurile din bazinele hidrografice: Vedea, Bârlad, pe cursul mijlociu și inferior al Prutului, pe afluenții acestuia și pe cele din Dobrogea, debitele au fost staționare, iar pe celelalte, au fost, în general, în scădere.

Debitele se situează la valori sub mediile multianuale lunare, cu coeficienți moduli cuprinși între 30-70%, mai mari (în jurul şi peste mediile lunare) pe râurile din bazinele hidrografice: Vişeu, Iza, Tur, Lăpuș, Someşul Mare, Moldova, Bistrița, bazinele superioare ale Mureşului și Trotușului şi mai mici (sub 30% din mediile lunare) pe râurile din bazinele hidrografice: Crasna, Crișul Alb, Bega Veche, Timiș, Moravița, Caraș, Nera, Cerna, Vedea, Buzău, Bârlad, Suceava, Jijia, bazinul mijlociu și inferior al Mureșului, pe afluenții Trotușului, Jiului, Argeșului și pe unii afluenți ai Oltului.

În interval a fost emisă o **ATENȚIONARE HIDROLOGICĂ pentru fenomene imediate**.

Este în vigoare **ATENȚIONAREA HIDROLOGICĂ Nr. 5 din 14.03.2025**.

Nivelurile pe râuri la stațiile hidrometrice se vor situa **sub COTELE DE ATENȚIE.**

Debitele vor fi în creștere datorită efectului combinat al precipitațiilor în curs, celor prognozate, cedării apei din stratul de zăpadă din zonele montane înalte și propagării, pe râurile din bazinele hidrografice: Someșul Mic, Crasna, Barcău, Crișuri, Arieș, Bega, Timiș, Bârzava, Caraș, Nera, Cerna, Jiu și numai prin propagare pe cursurile mijlocii și inferioare ale Someșului și Mureșului.

Pe râurile din bazinele hidrografice: Vedea, Bârlad, pe afluenții Prutului și pe cele din Dobrogea, debitele vor fi staționare, iar pe celelalte vor fi, în general, în scădere.

Sunt posibile scurgeri importante pe versanți, torenți şi pâraie, viituri rapide cu posibile efecte de inundații locale şi creșteri mai însemnate de niveluri și debite pe unele râuri mici aferente zonelor de deal și munte din vestul, sud – vestul și centrul țării datorită precipitațiilor prognozate, cedării apei din stratul de zăpadă din zonele montane înalte și propagării.

Se menține în vigoare ATENȚIONAREA HIDROLOGICĂ Nr. 5 din 14.03.2025 până la ora 12:00.

**DUNĂRE**

**Debitul** la intrarea în ţară (secţiunea Baziaş) în intervalul 15.03.2025 – 16.03.2025 **a fost în crestere,** având valoareade **3600 m3/s**, sub media multianuală a lunii **februarie (5300 mc/s) și martie (6300 mc/s).**

În aval de Porțile de Fier, debitele au fost în creștere pe sectorul Gruia – Bechet și în scădere pe sectorul Corabia – Tulcea.

**Debitul la intrarea în ţară (secţiunea Baziaş) va fi în crestere (3700 m3/s).**

În aval de Porţile de Fier debitele vor fi în creștere pe sectorul Gruia – Zimnicea și în scădere pe sectorul Giurgiu - Tulcea.

**2.** **Situația meteorologică în intervalul 15.03.2025, ora 09.00 – 16.03.2025 ora 06.00**

**Administraţia Naţională de Meteorologie (A.N.M.)** a emis în data de 15.03.2025, la ora 14:00, atenţionarea meteorologică nr. 18, pentru intervalul 15 martie 2025, ora 10:00 - 18 martie 2025, ora 10:00, despre o INFORMARE meteo, vizand instabilitate atmosferică, cantități de apă însemnate, 15-25 l/mp, izolat peste 30 l/mp, intensificări ale vântului, 40-45 km/h, precipitații mixte, răcire, în vestul, centrul și nordul țării, precum și la munte, (toate prefecturile, 42 jud.) respectiv o Atentionare meteo cod Galben, pentru intervalul 15 martie 2025, ora 12:00 - 16 martie 2025, ora 02:00 vizand intensificări ale vântului, in sudul Banatului, sud-vestul și sudul Transilvaniei, în Moldova și la munte, cu viteze de 50...60 km/h, iar la altitudini de peste 1700 m vor fi rafale în general de 80...100 km/h. Cod Galben pt. 25 jud. astfel:

**- INFORMARE METEO:**

Sâmbătă și în noaptea de sâmbătă spre duminică, în vestul, centrul și nordul țării, precum și la munte vor fi perioade cu averse, pe alocuri însoțite de descărcări electrice. Îndeosebi în Carpații Occidentali, nordul Carpaților Orientali și vestul Carpaților Meridionali în intervale scurte de timp, dar mai ales prin acumulare, vor fi cantități de apă de 15...25 l/mp și izolat de peste 30 l/mp. Local, în majoritatea regiunilor, vântul va avea intensificări cu viteze în general de 40...45 km/h.

Începând de duminică și până marți dimineața, în cea mai mare parte a țării vor fi precipitații local însemnate cantitativ și intensificări ale vântului. Treptat, vremea va intra într-un proces de răcire, astfel că la început la munte, apoi și în zonele mai joase de relief ploile se vor transforma în lapoviță și ninsoare.

- **COD GALBEN ATENTIONARE METEO**, 1 MESAJ:

În sudul Banatului, sud-vestul și sudul Transilvaniei, în Moldova și la munte, vor fi perioade în care vântul va avea intensificări cu viteze de 50...60 km/h. La altitudini mari, în general de peste 1700 m, rafalele vor fi de 80...100 km/h..

Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- **Către PREFECTURILE JUDEŢELOR**: ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 prefecturi) – INFORMARE METEOROLOGICĂ (MESAJ 1)

- **Către PREFECTURILE JUDEŢELOR**: ALBA, ARGEŞ, ARAD, BACĂU, BIHOR, BOTOŞANI, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GALAŢI, GORJ, HARGHITA, HUNEDOARA, IAŞI, NEAMŢ, PRAHOVA, SIBIU, SUCEAVA, TIMIŞ, VASLUI, VÂLCEA şi VRANCEA (25 prefecturi) -COD GALBEN.

**ÎN ŢARĂ**

**Valorile termice diurne au caracterizat o vreme caldă** în nord-vest și deosebit de caldă în restul țării, unde au fost abateri pozitive față de mediile climatologice specifice datei între 10 și 16 grade. Cerul a avut înnorări, mai persistente în vest, nord și centru și a plouat în Banat, Crișana, Maramureș, Transilvania, jumătatea de nord a Moldovei, cea mai mare parte a zonei montane și local în Oltenia. Trecător s-au semnalat descărcări electrice în nordul Transilvaniei și sud-vestul Olteniei. Ploile au avut și caracter de aversă, iar cantitățile de apă au depășit izolat 10 l/mp în vestul Transilvaniei și în Munții Apuseni, iar pe crestele din nordul Carpaților Orientali s-au acumulat 16 l/mp. Vântul a avut local și temporar intensificări în sudul Banatului, Transilvania, Moldova și Crișana (viteze în general de 45...65 km/h), precum și la munte, mai ales pe creste unde rafalele au depășit 80...110 km/h, iar la intensități mai mici și în Oltenia și Dobrogea (45...55 km/h). Este strat de zăpadă în zona montană înaltă, iar la ora 20 măsura, în platformele stațiilor meteorologice- până la 75 cm în Munții Bucegi. Temperaturile maxime au fost cuprinse între 12 grade la Săcuieni și Gura Portiței și 29 de grade la Călărași, iar la ora 06 se înregistrau valori termice cuprinse între 1 grad la Darabani, Rădăuți și Suceava și 16 grade la Mangalia. Noaptea s-a format ceață în nord-vest și pe alocuri în centru și est.

*Observație - de ieri dimineață de la ora 6 a fost în vigoare mesaje pentru fenomene meteorologice periculoase imediate, după cum urmează:*

*- 2 avertizări de cod portocaliu emise de către SRPV Cluj*

*-5 atenționări de cod galben, 3 emise de către SRPV Sibiu și câte 1 emisă de către SRPV Bacău și SRPV Cluj.*

**LA BUCUREŞTI**

**Vremea s-a menținut mult mai caldă** decât în mod obișnuit pentru această perioadă (abateri pozitive de 12...13 grade). Cerul a fost temporar noros, iar vântul a suflat slab slab până la moderat. Temperatura maximă a fost de 23 de grade la toate stațiile meteorologice, iar la ora 06 se înregistrau 7 grade la Afumați și 8 grade la Filaret și Băneasa.

**3. Prognoza meteorologică în intervalul 16.03.2025, ora 09.00 – 17.03.2025, ora 09.00**

**ÎN ŢARĂ**

**Valorile termice vor scădea semnificativ** față de intervalul anterior în majoritatea zonelor, însă vremea se va menține mai caldă decât în mod obișnuit la această dată, în special în sudul și sud-estul țării. Cerul va avea înnorări temporar accentuate și local se vor semnala averse, iar cel mai probabil în sudul teritoriului vor fi însoțite și de descărcări electrice. Spre seară și noaptea vor fi precipitații sub formă de lapoviță și ninsoare în jumătatea de nord a Carpaților Orientali, iar în restul zonei montane, doar la altitudini în general de peste 1400 m, însă pe alocuri vor fi posibile și în Transilvania și Moldova. Pe arii restrânse cantitățile de apă vor depăși 20 l/mp. Vântul va sufla slab și moderat, cu unele intensificări în sudul, centrul și estul teritoriului, precum și în zonele montane (viteze de 40...55 km/h). Temperaturile maxime se vor încadra între 4...6 grade în nordul Moldovei și 20...22 de grade în Muntenia, Oltenia și Dobrogea, iar cele minime între -1 și 9 grade. Izolat vor fi condiții de ceață.

**LA BUCUREŞTI**

**Valorile termice vor fi mai coborâte** decât cele din ziua precedentă, însă se vor situa în continuare peste cele specifice datei. Cerul va avea înnorări temporare și vor fi perioade cu ploi de scurtă durată, îndeosebi seara și noaptea. Vântul va sufla slab și moderat. Temperatura maximă se va situa în jurul a 20 de grade, iar cea minima va fi de 6...7 grade.

**4. Buletin nivometeorologic pentru perioada 14.03.2025 ora 20 - 17.03.2025 ora 20**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC MODERAT (2)** | **petice** |
| **MUNŢII BUCEGI** | **RISC MODERAT (2)** | **petice** |
| **Munţii Parâng-Şureanu** | **RISC REDUS (1)** | **petice** |
| **Munții Țarcu-Godeanu** | **RISC REDUS (1)** | **petice** |
| **Ceahlau** | **RISC REDUS (1)** | **petice** |
| **MUNȚII RODNEI-** | **RISC MODERAT (2)** | **petice** |
| **CĂLIMANI BISTRIȚEI** | **RISC MODERAT (2)** | **petice** |
| **Munții Vlădeasa – Muntele Mare, Gilău** | **petice** | **petice** |

**Principalele mecanisme ce conduc la declanșarea avalanșelor :**

* **Intensificări ale vântului,**
* **averse de ploaie, zapada umeda.**

**Luni, răcire accentuată, cu ninsoare, zapada proaspata**

**CARPAȚII MERIDIONALI - FĂGĂRAȘ, BUCEGI,**

**CARPAȚII ORIENTALI- MASIVUL RODNEI și CĂLIMANI, BISTRIȚEI - RISC MODERAT (2)**

La peste 1800 m și până spre creste, zăpada s-a topit accentuat și va continua să se topească până

duminică. Apa rezultată din topire va pătrunde în strat, umezindu-l și îngreunându-l suplimentar, îndeosebi în partea sa superioară.

În zona crestelor din Carpații Meridionali a nins și s-a depus un strat nou de zăpadă, de dimensiuni reduse, strat care va mai crește luni, când va ninge.

Până luni, datorită umezirii zăpezii, se pot declanșa curgeri și avalanșe de topire, apoi luni, zăpada

nou-depusă poate aluneca peste stratul vechi, îndeosebi pe pantele înclinate - **RISC MODERAT (2)**

La altitudini mai mici de 1800 m, zăpada s-a topit. Se mai întâlnește strat redus pe văile adăpostite aflate la altitudini spre 1800 m, unde zăpada este puternic umezită. Topirea zăpezii va continua în următoarele două zile, apoi, luni, se va depune un strat nou de zăpadă, de dimensiuni relativ reduse.

**CARPAȚII MERIDIONALI - ȚARCU – GODEANU, PARÂNG-ȘUREANU**

**CARPAȚII ORIENTALI - CEAHLĂU - RISC REDUS (1)**.

Zăpada va continua să se topească datorită temperaturilor ridicate și a ploilor, iar stratul superior să se umezească suplimentar, astfel încât, la altitudini înalte, pe unele văi unde este mai multă zăpadă, se pot declanșa curgeri și avalanșe de topire - **RISC REDUS (1)**.

Începând din noaptea de duminică spre luni, pe fondul scăderii temperaturilor, precipitațiile vor deveni mixte, apoi predominant sub formă de ninsoare și se va depune un strat nou de zăpadă, de dimensiuni medii.

Sub 1800 m zăpada este în cea mai mare parte topită..

**MUNȚII VLĂDEASA, MUNTELE MARE**

Stratul de zăpadă este în cea mai mare parte topită și se mai regăsesc doare petice răzlețe.

Începând din noaptea de duminică spre luni, pe fondul scăderii temperaturilor, precipitațiile vor deveni mixte, apoi predominant sub formă de ninsoare și se va depune un strat nou de zăpadă, de dimensiuni relativ mici.

**EVOLUȚIA VREMII DIN ULTIMELE 2 ZILE:**

Vremea a fost caldă pentru această perioadă, îndeosebi la altitudini joase. Cerul a prezentat înnorări

temporar accentuate. S-au semnalat ploi, ce au avut mai ales caracter de aversă, iar în zona crestelor pe alocuri lapoviță sau măzăriche. Cantitățile de apă au depășit pe alocuri 20 l/mp în zona Carpaților Meridionali.

Vântul a prezentat intensificări din sector sud-vestic, cu rafale de 80-100 km/h, izolat de 120-140 km/h pe creste. Local s-a semnalat ceață. Stratul de zăpadă din aria platformelor meteorologice a scăzut în toate masivele, cu până la 15 cm; doar în Bucegi, pe creste, unde precipitațiile au fost mixte a crescut ușor. Au fost semnalate curgeri și avalanșe de dimensiuni mici.

**În data de 14.03.2025, la ora 14,** stratul de zăpadă din platforma stațiilor meteorologice măsura:

**Carpaţii Meridionali:** 80 cm la Vf. Omu, 49 cm la Bâlea-Lac, 25 cm la Păltiniș, 4 cm la Predeal, petice la Fundata, Sinaia, Vf. Țarcu.

**Carpaţii Orientali:** 74 cm la Vf. Călimani, 63 cm la Ceahlău-Toaca, 60 cm la Vf.Lăcăuți, 35 cm la Iezer, 24 cm la Penteleu, 11 cm la Bucin.

**Carpaţii Occidentali:** petice la toate stațiile.

**PROGNOZA VREMII PENTRU INTERVALUL 14.03.2025 – 17.03.2025, ora 20**

Vremea se va menține mai caldă decât cea normală pentru această perioadă sâmbătă, apoi se va răci treptat. Cerul va avea înnorări temporar accentuate. Pe arii relativ extinse se vor semnala precipitații sub formă de aversă, ploaie până duminică, apoi vor deveni mixte, predominant ninsoare din noaptea de duminică spre luni. Pe alocuri aversele vor fi însoțite de descărcări electrice. Local, în intervale scurte de timp sau prin acumulare, vor fi cantități de apă de 15...25 l/mp și izolat de 30-40 l/mp. Izolat vor fi condiții de grindină sau măzăriche. Vântul va prezenta intensificări în întreaga arie montană, care vor atinge la rafale 60-80 km/h în toate masivele, iar în zonele înalte 90-120 km/h. În zonele înalte temporar va fi ceață.

**Temperaturi prognozate în intervalul 14.03.2025 ora 20 - 17.03.2025 ora 20:**

**Peste 1800 m:**

**temperaturi minime:** -1… 3 grade primele două nopți; -6…-3 grade duminică/luni.

**temperaturi maxime:** 5… 11 grade sâmbătă; 2…4 grade duminică; -6…-3 grade luni.

**Sub 1800 m:**

**temperaturi minime:** 3… 7 grade primele două nopți; -3 … 0 grade duminică/luni.

**temperaturi maxime:** 11… 16 grade sâmbătă; 5…8 grade duminică; -3…0 grade luni.

**Vânt la peste 2000 m:** intensificări de 100-120 km/h din sector sud-vestic până în cursul zilei de dumincă, apoi vestic și nord-vestic în cursul zilei de luni.

**Izoterma de 0 grade:** în urcare, de la circa 2300 la 2800 m sâmbătă, apoi coboară spre 1500 m până duminică seara și spre sol în cursul zilei de luni.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde (1) ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR*** 
   1. **Pe fluviul Dunărea**

Nu au fost evenimente deosebite

* 1. **Pe râurile interioare**

**A.B.A. Buzău-Ialomiţa** monitorizează în continuare prezenţa fenomenului de infiltraţie a apei sărate în albia pârâului Slănic. Se monitorizează din punct de vedere calitativ atat apele evacuate din Salina Slănic cât şi râurile: Slanic, Vărbilau şi Teleajen, din jud. Prahova (legat de fenomenul de diapirism) şi tasare a solului din zona orasului Slanic-Prahova, ca urmare a infiltraţiilor de apă sărată din Mina Victoria, din data de 12.06.2024.

* 1. **Pe Marea Neagră**

Nu au fost evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 13.03.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului din teritoriu, cu următoarele indicative:**

**B-10, com. Chiajna, jud. Ilfov,**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**APM Dambovita** informeaza telefonic despre un **incendiu in desfasurare in comuna Conțești, notificat de ISU Dambovita la ora 21.00, 15.03.2025.** Arde o cantitate de aprox. 8t deșeuri menajere si vegetatie uscata pe o suprafata de aprox.1500 mp. Se lucreaza la lichidarea incendiului.

1. **În domeniul solului şi vegetaţiei:**

**ARBDD** informează despre stingerea incendiilor de vegetație (stuf) din zona:

* canal Dunăvăț-canal centură Razim-canal Călineț, UAT Sulina, județul Tulcea, districtul ecologic Murighiol-Sf. Gheorghe, izbucnit în data de 13.03.2025, ora 14:00, s-a stins prin interventia unui echipaj de pompieri ISU Tulcea cu o ambarcațiune in data de 14.03.2025, ora 21.00. A ars cca 250 ha vegetatie uscata, stuf, zalog. Nu se cunosc cauzele declansatoare. Pensiunea “Delta Paradis“– nu a fost afectată fiind aflată la o distanță destul de mare. Nu s-au inregistrat mortalitati la speciile de pasari, mamifere si reptile.
* zona br. Sf. Gheorghe, km 4, zonă strict protejată (ZSP) Sacalin-Zătoane, județul Tulcea, districtul ecologic Murighiol-Sf. Gheorghe, izbucnit în data de 14.03.2025, ora 12:00, s-a stins de la sine, in data de 15.03.2025, ora 13.00. A ars cca 160 ha vegetatie uscata, stuf, papura. Nu se cunosc cauzele declansatoare. Nu s-au inregistrat mortalitati la speciile de pasari, mamifere si reptile.
* zona lac Harasimova, canal Perivolovca, canal Isac 3, canal Litcov, județul Tulcea, districtul ecologic Murighiol-Sf. Gheorghe, izbucnit în data de 14.03.2025, ora 10:00, s-a stins de la sine, in data de 15.03.2025, ora 15.33. A ars cca 250 ha vegetatie uscata, stuf. Nu se cunosc cauzele declansatoare. Nu s-au inregistrat mortalitati la speciile de pasari, mamifere si reptile.
* zona canal Perivolovca, canal Litcov, lac Cuibada, județul Tulcea, districtul ecologic Murighiol-Sf. Gheorghe, izbucnit în data de 14.03.2025, ora 20:00, s-a stins de la sine, in data de 15.03.2025, ora 15.00. A ars cca 50 ha vegetatie uscata, stuf. Nu se cunosc cauzele declansatoare. Nu s-au inregistrat mortalitati la speciile de pasari, mamifere si reptile.
* zona canal Litcov-canal Lung-canal Mageru, județul Tulcea, districtul ecologic Murighiol-Sf. Gheorghe, izbucnit în data de 14.03.2025, ora 23:40, s-a stins de la sine, in data de 15.03.2025, ora 13.00. A ars cca 150 ha vegetatie uscata, stuf. Nu se cunosc cauzele declansatoare. Nu s-au inregistrat mortalitati la speciile de pasari, mamifere si reptile.

**ARBDD** informează despre izbucnirea, unor incendii de vegetație (stuf) în zona:

* zona lac Obretinciuc, canal Litcov, Districtul ecologic Murighiol-Sf. Gheorghe, extravilanul loc. Crișan, jud. Tulcea, izbucnit in data de 15.03.2025, ora: 11.30;
* zona de nord a lac Babinții, lac Potcoava, bratul Sulina, Mm 18+800, Districtul ecologic Murighiol-Sf. Gheorghe, extravilanul loc. Maliuc, jud. Tulcea, izbucnit in data de 15.03.2025, ora: 10.00;
* zona grindul Șirec, grindul Lumina, Districtul ecologic Sulina, extravilanul loc. Crișan, jud. Tulcea, izbucnit in data de 14.03.2025, ora: 20.00;
* zona de nord a lacului Gorgova, br. Sulina, Mm 19, Districtul ecologic Murighiol-Sf. Gheorghe, extravilanul loc. Maliuc, jud. Tulcea, izbucnit in data de 15.03.2025, ora: 09.00;
* zona canal Perivolovca, canal Litcov, lac Cuibada, extravilanul UAT Murighiol , Districtul ecologic Murighiol-Sf. Gheorghe, jud. Tulcea, izbucnit in data de 14.03.2025, ora: 20.00;
* zona canal Litcov-canal Lung-canal Mageru, Districtul ecologic Murighiol-Sf. Gheorghe, extravilanul UAT Murighiol, jud. Tulcea, izbucnit in data de 14.03.2025, ora: 23.40;
* zona canal Litcov, lac Puiuleț, Districtul ecologic Sulina, extravilanul UAT Sulina, jud. Tulcea, izbucnit in data de 15.03.2025, ora: 16.00;

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 13.03.2025 – 14.03.2025 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

Agenția Națională pentru Protecția Mediului (ANPM) precizează referitor la incidentul care a avut loc în data de 14.02.2025, ora 01:20, la Cernobîl, după ce o dronă a lovit învelișul din beton care protejează rămășițele Reactorului 4 al fostei centrale nucleare, din Ucraina, nu reprezintă un pericol pentru România. Se precizează că Rețeaua Națională de Supraveghere a Radioactivității Mediului (RNSRM), aflată în subordinea Ministerului Mediului, Apelor și Pădurilor (MMAP) și coordonată de ANPM, monitorizează permanent evoluția radioactivității mediului la nivel național, iar valorile înregistrate după acest eveniment se situează în limitele obișnuite, specifice acestei perioade.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Olt: Jud. Braşov:**

Se aplica Planul de restrictii si folosirea apei in perioade deficitare, pentru Compania Apa sector Rupea si Brasov (pr.Valea Mare, pr.Tarlung), SC Lehoczky SRL si Calaretul SRL (R.Olt).

**A.B.A. Argeş-Vedea: Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

**Notă**: **ABA Argeş-Vedea**, informează că începând cu data de 20 mai 2024 la barajul Văcărești – de pe râul Dâmbovița, au fost demarate lucrările de decolmatare a frontului barajului, în vederea măririi capacității de tranzitare a debitelor mari prin șenalul de scurgere a apelor mari.

Aceste lucrări necesită scăderea controlată a nivelului în lacul de acumulare la 235.00 mdMN, începând cu data de 20 mai 2024 a fost oprită CHE Văcărești – r. Dâmbovița, fiind deschisă vana plană priza capitală pentru evacuarea unui debit de 5 mc/s.

În secțiunea NH Brezoaiele, debitul r. Dâmbovița va fi suplimentat cu 1.0 mc/s – derivația Mircea Vodă (Ilfov – Dâmbovița).

Pe perioada efectuării acestor manevre exista posibilitatea cresterii turbiditatii apei evacuata in aval de lacul de acumulare Vacaresti – r. Dambovita si tranzitata pana in sectiunea NH Brezoaiele.

**A.B.A. Buzău-Ialomiţa**

- din data de 18.09.2024 se mentine faza de atentionare/avertizare pe sectorul 1 rau Buzau - varsare – P.H. Banita;

- din data de 06.09.2024 se mentine faza de atentionare/avertizare pentru sectorul 2 rau Buzau - intre P.H. Banita - P.H. Magura;

- din data de 05.06.2024 se mentine faza de atentionare/avertizare pentru sectorul 3 rau Buzau – P.H. Magura – izvor;

**A.B.A. Prut-Barlad**

-date privind aplicarea sau nu a "planului de restricții și folosire a apei în perioadele deficitare":

**Jud. Iași**:

- Se mentine situatia de restrictii si incetarea livrarii apei in alimentarea cu apa pentru piscicultura la urmatoarele folosinte:

\* S.C. Noralex S.R.L. Iași, S.C. Piscicola S.R.L. Iași si S.C. CC & PES S.R.L. Iași r. Miletin – acumulare Hălceni.

\* S.C. APAVITAL S.A.Iași prin reducerea debitelor de la 33.0 l/s la 26.0 l/s la sursa r. Bahlui – acumulare Pârcovaci.

**Jud. Vaslui**:

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie şi industrie din acumularea Puşcaşi.

**A.B.A. Someş-Tisa – judeţul Maramureş**

Din cauza perioadei de secetă prelungită, în localităţile Şomcuta Mare (cu satele aferente), Vişeu de Sus şi Târgu Lăpuş (cu satele aferente), cantitatea de apa brută la sursă s-a diminuat considerabil, fiind necesară introducerea de restricţii şi anume:

* pentru localităţile Vişeu de Sus şi Târgu Lăpuş se intră în treapta I de restricţii, respectiv se reduce consumul de apă cu cel puţin 10%, iar pentru localitatea Şomcuta Mare se intră în treapta II de restricţii, respectiv se reduce consumul de apă cu cel puţin 25%.
* În urma situaţiei hidrometeorologice înregistrate în perioada iulie - 21.08.2024 (pentru seceta hidrologică), localitatea Vişeu de Jos (Zona Podurile Zvaski), a semnalat apariţia fenomenului de secetă (fântâni secate), cu efect asupra unei populaţii de circa 100 locuitori, Sighetul Marmaţiei, strada Şugău (fântâni secate 150).
* Din cauza perioadei de seceta prelungita, în localitatile Somcuta Mare (cu satele aferente) si   
  Târgu Lapus (cu satele aferente), cantitatea de apa bruta la sursa, este diminuata   
  considerabil, fiind necesara mentinerea de restrictii si anume: se intra în treapta I de restrictii, respectiv se reduce consumul de apa cu cel putin 10%.

**A.B.A. Crişuri**

Captarea Criscior, pentru Apa Prod Deva SA filiala Brad, a intrat în Faza de Atenţie conform Planului de restricţii şi folosire a apei în perioade deficitare in Bazinul Crişuri pentru intervalul 2021-2025.

**Notă: ABA Argeş-Vedea**, informează că in data de 10 octombrie 2024, urmare a unui incident la CHE Lerești, aceasta a devenit indisponibilă pentru o perioadă mai lungă de timp. În vederea asigurării volumelor de apă necesare pentru operatorul regional de apă EDILUL CÂMPULUNG, începând cu data de 10 octombrie 2024 ora 15.00 a fost deschisă 7 cm vana segment de la golirea de semiadâncime a barajului Râușor pt. evacuarea unui debit de aproximativ 2,0 mc/s. În data de 16 octombrie 2024 a fost închisă total vana segment de la golirea de semiadâncime, fiind deschisă total golirea de by-pass pentru evacuarea unui debit de aproximativ 1,5 mc/s. Debitul deversat din acumularea Râuşor este dirijat din polderul Pojorâta spre polderul Lerești, unde este situată priza de alimentare a EDILUL CÂMPULUNG. În această perioadă de timp, până la repunerea în funcțiune a CHE Lerești, CHE Voinești va funcționa doar pentru menținerea nivelului constant în polderul Lerești.

**A.B.A. Dobrogea Litoral**

• Datorită scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025.

• În data de 25.02.2025 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 837 mc/s, respectiv un nivel = -28 cm;

• Conform Planului de restricții pe sectorul Chiciu – Cernavodă – Hârșova (sector 6.2.) debitele caracteristice perioadei de iarna sunt:

- debitul de atenție/avertizare Qat = 854.1792 mc/s;

- debitul necesar pentru satisfacerea cerințelor cantitative QN = 711.816 mc/s;

- debitul necesar pentru îndeplinirea condițiilor de calitate QNPCA = 215 mc/s;

• În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:

* **în scop potabil: S.C. R.A.J.A. S.A. Constanța – Sursa de apă potabilă Cernavodă;**
* **transport: C.N. A.C.N. Agigea cu alimentare apă din Dunăre;**
* **industrie: S.C. Sârme și Cabluri S.A. Hârșova;**
* **piscicultură: SC Aquarom Elite Distribution Buc.–Am. pisc. Oltina și SC Danubiu Elite Buc. –Am. pisc. Dunăreni.**

• Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

**DIRECȚIA COMUNICARE ȘI DIGITALIZARE**